— Справа ў тым, што заяўкі ад работнікаў культуры часта маюць толькі нейкія агульныя палажэнні: выехаць за мяжу з калектывам, наведаць фестываль і гэтак далей, таму такія праекты ў нас проста не праходзяць, — патлумачыла “К” адзін з каардынатараў праекта Наталля Ількевіч. — У заяўках трэба пісаць канкрэтна, куды, на якіх умовах і навошта калектыў выязджае за мяжу, якія могуць быць канкрэтныя вынікі ад сумеснай дзейнасці з замежнымі арганізатарамі паездкі. Карацей кажучы, трэба адзначаць рэальную значнасць паездкі.